Diari Oficial de la Generalitat Valenciana


Sumari del DOGV 10225, del 30-12-2024 (2024/14130)

RESOLUCIÓ de 26 de diciembre de 2024, de la directora general de Personal, per la qual, en estimació de recursos d'alçada, es modifica l'Acord d’11 de juliol de 2024, del tribunal que ha de jutjar el concurs oposició per a la provisió de vacants d’infermer o infermera d'institucions sanitàries de la Conselleria de Sanitat, pel qual es publica la resolució definitiva del concurs oposició, per l'orde de puntuació total aconseguida.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10777

Data del DOGV
:   30-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/14305

CVE
:   TAFI-Y-9881-73262

Data del document
:   26-12-2024

Organisme emissor
:   Conselleria de Sanitat

Tipus de document
:   Resolució

Anàlisi jurídica

Mitjançant Acord d’11 de juliol de 2024, del tribunal que ha de jutjar el concurs oposició per a la provisió de vacants d’infermer o infermera d'institucions sanitàries de la Conselleria de Sanitat, pel qual es publica la resolució definitiva del concurs oposició per l'orde de puntuació total aconseguida (DOGV núm. 9906, de 01.08.2024).

Enfront de l'esmentat Acord diverses persones interessades van interposar recurs d'alçada davant la Direcció General de Personal, mostrant la seua disconformitat amb la resolució definitiva del concurs oposició, per l'orde de puntuació total aconseguida.

Finalitzat el procediment de revisió en via administrativa, s'han resolt els recursos d'alçada per la Direcció General de Personal i notificat a les persones interessades les respectives resolucions estimatòries i desestimatòries, en virtut de les quals, es modifica la resolució definitiva del concurs oposició, per l'orde de puntuació total aconseguida.

Recaiguda la sentència 673/2024, de la Secció 2 de la Sala contenciosa administrativa del Tribunal Superior de Justícia de la Comunitat Valenciana, per la qual s'anul·la el topall de cinc punts establit en l'apartat 1.d del barem de mèrits arreplegat en l'article 17 de l'Orde 2/2020, de 2 de juny, de la Conselleria de Sanitat Universal i Salut Pública, per la qual s'aproven els barems de mèrits d'aplicació a la fase de concurs dels processos selectius, a la provisió a través dels concursos de trasllats i als processos de mobilitat interna, de places de personal estatutari al servici d'institucions sanitàries del Sistema Valencià de Salut, procedix modificar les puntuacions definitives després de l'execució de la part dispositiva de la sentència citada.

Vist que en l'Annex I de l'Acord d’11 de juliol de 2024, del tribunal que ha de jutjar el concurs oposició per a la provisió de vacants d’infermer o infermera d'institucions sanitàries de la Conselleria de Sanitat, pel qual es publica la resolució definitiva del concurs oposició per l'orde de puntuació total aconseguida, s'ha inclòs per error a persones que han sigut admeses al concurs de trasllats d’infermer o infermera convocat per Resolució de 15 de desembre de 2023 (DOGV núm. 9759, de 04.01.2024) , de la qual cosa es deduïx que posseeixen plaça en propietat d'esta categoria, havent de ser exclosos, per tant, del present procés, es procedeix a publicar de nou l'annex amb la modificació que correspon.

De conformitat amb l'anteriorment exposat i fent ús de la competència atribuïda per l'article 17 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat, resolc:

Publicar de manera íntegra, amb les modificacions corresponents després de l'estimació dels indicats recursos d'alçada i després de l'execució de la part dispositiva de la sentència 673/2024, de la Secció 2 de la Sala contenciosa administrativa del Tribunal Superior de Justícia de la Comunitat Valenciana, la resolució definitiva del concurs oposició, per l'orde de puntuació total aconseguida, com a Annex I.

La present resolució és definitiva en via administrativa i contra ella podrà interposar-se recurs contenciós administratiu, de conformitat amb els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats des de l'endemà de la seua notificació, davant el Jutjat contenciós administratiu corresponent, sense perjuí que puguen exercitar, si és el cas, qualsevol altre que estimen procedent

  

València, 26 de desembre de 2024

María Amparo Pinazo Gamir

Directora general de Personal

Esta disposició conté annexos. Consulteu-ne la versió en PDF.